b"\n_START_ARTICLE_\nAvantgarde\n_START_PARAGRAPH_\nAvantgarde eller avant-garde (fra fransk: \xc2\xabfortropp\xc2\xbb; foregangsfolk som innf\xc3\xb8rer en ny retning) er mennesker eller verker som er eksperimentelle eller innovative, s\xc3\xa6rskilt i henhold til kunst, kultur, og politikk. Begrepet generelt henviser til \xc3\xa5 v\xc3\xa6re en pioner for nye str\xc3\xb8mninger i kulturen, politikken og kunsten.\n_START_SECTION_\nBakgrunn\n_START_PARAGRAPH_\nAvantgardisme benyttes om flere kunstneriske og intellektuelle virksomheter som oppfattes radikal, eksperimentell og nyskapende. Begrepet er i utgangspunktet hentet fra milit\xc3\xa6r terminologi, og henviser til spesialavdelinger som opererer i felten foran st\xc3\xb8rre fremrykkende h\xc3\xa6ravdelinger, gjerne bak fiendens forsvarslinjer. Innenfor modernistiske kunstretninger som utfordrer det etablerte og skaper nye muligheter for kunstens utvikling, men er samtidig utfordrende og ikke akseptert av samfunnet generelt. Straks en avantgardistisk retning blir akseptert, vil den generelt til sist opph\xc3\xb8re \xc3\xa5 v\xc3\xa6re avantgardistisk. Avantgardismen presser grensene for hva som er akseptert som normen eller status quo, hovedsakelig innenfor kulturen. Avantgarde er betraktet som selve essensen av modernisme, som forskjellig fra postmodernisme. Mange kunstnere har likestilt seg med den avantgardiske bevegelsen og fortsetter \xc3\xa5 gj\xc3\xb8re s\xc3\xa5, og har en historie fra dadaisme via situasjonistene til postmodernistiske kunstnere som spr\xc3\xa5kpoetene fra tiden rundt 1981 (navngitt etter det avantgardiske tidsskriftet L=A=N=G=U=A=G=E)._NEWLINE_Avantgarden har ogs\xc3\xa5 fremmet radikale sosiale reformer. Det i denne meningen som ble p\xc3\xa5kalt av den saint-simonske Olinde Rodrigues (1795\xe2\x80\x931851) i hans essay \xc2\xabL'artiste, le savant et l'industriel\xc2\xbb (\xc2\xabKunstneren, forskeren og industrialisten\xc2\xbb, 1825) som inneholdt den f\xc3\xb8rste dokumenterte bruken av begrepet \xc2\xabavantgarde\xc2\xbb i den n\xc3\xa5 kjente betydningen. Her oppfordret Rodrigues kunstnere til \xc2\xabfungere som [folkets] avantgarde\xc2\xbb, insisterte at \xc2\xabkunstens makt er virkelig den mest umiddelbare og raskeste veien\xc2\xbb til sosiale, politiske og \xc3\xb8konomiske reformer.\n_START_SECTION_\nAvantgardistisk kunst\n_START_PARAGRAPH_\nDen f\xc3\xb8rste kunstneriske avantgarde sies \xc3\xa5 v\xc3\xa6re utstillingen De refusertes salong (Salon des refus\xc3\xa9s) i Paris i 1863. De refusertes salong ble organisert av en gruppe malere hvis arbeider hadde blitt refusert fra den opprinnelige Salongutstillingen, som var basert p\xc3\xa5 strenge og konservative akademiske regler for hva som var god kunst. Kjente malere som Gustave Courbet, Paul C\xc3\xa9zanne og \xc3\x89douard Manet viste arbeider p\xc3\xa5 De refusertes salong, malerier som senere har blitt vurdert som store mesterverker._NEWLINE_Avantgardistisk kunst har v\xc3\xa6rt en viktig bestanddel i modernismen, som s\xc3\xa6rlig verdsatte originalitet og nyskaping i kunsten. Viktige kunstretninger som har f\xc3\xa5tt karakteristikken avant-garde er futurisme, dadaisme, russisk konstruktivisme, abstrakt ekspresjonisme, situasjonisme og popkunst."